Isanda lauas
Tere tulemas saatesse "Isanda lauas".
1980. a elas Soome kaasa Moskva olümpiamängudele.
Oodati põnevusega medaleid. Neid saadi siiski vähe, kuid täna
on külaliseks inimene, kes tõi Soomele 2 medalit.
Tere tulemast, Kaarlo Maaninka!
Suurema aja oma elust oled elanud Põhja-Soomes.
Oled sündinud Posiomaal. Lapsepõlve veetsin seal.
Ka spordiga alustasin seal 14-selt. Olen pärit suurest perest,
kus olid isa lapsed, ema lapsed ning ühised lapsed.
Meid oli kokku 23 last. -Nii palju lapsi samas peres!
Kui vanad nad olid?
Vanima õe laps oli sama vana kui mina.
Mitu last oli samal ajal kodus? -Umbes 12.
Ütlesid, et umbes 14-selt hakkasid spordiga rohkem tegelema.
Millega alustasid? Oli see jooksmine või mingi muu ala?
Kooliajal tegelesin suusaspordiga, kuid suurt edu polnud.
Onupoegadel läks paremini. Nad olid Lapi piirkonna parimad!
Sellele järgnes suvi, toimusid maastikujooksu võistlused.
Needsamad, kellel suusatamises nii hästi läinud oli,
ei saanud maastikujooksus mulle lähedalegi. Märkasin, et see on mu ala.
Mõne aja pärast tegi vennapoeg minu jaoks programmi,
mille põhjal ma kestvusjooksu harjutama hakkasin.
See programm oli koostatud kuulise treeningu jaoks.
Koolis oli meil õpetaja, kes juhtis püsivusjooksu treeninguid.
Selleks tehti nii lihaskonna- kui ka hüppe- ja jooksuharjutusi.
Mitu tundi päevas harjutada tuli? -Esialgu oli nädalas 3 treeningut.
Hiljem, enne Moskvasse minekut, oli mul 3 treeningut päevas.
See oli juba nagu päevatöö. -Võtsin sel ajal töölt vabu päevi
ja treenisin ka välismaal ning mägedes.
Millal võitsid esimese Soome meistritiitli?
Olin 16 kui osalesin maastikujooksu võistlustel.
Mõtlesin, et kui pääseksin saja parima hulka,
oleks see hea saavutus.
Kuid see oli tõeline üllatus, kui ma võitsin!
See andis mulle uut indu spordis.
Millal sa rajajooksuga tegelema hakkasid?
See toimus paar aastat hiljem. Olen pärit maatalust, kus suviti
oli väga palju tööd. Pidin tegema palju heinatööd
ja ei saanud minna võistlema ega treenima.
Isa ütles alati, et kõigepealt teeme talutööd ära
ja kui aega üle jääb, võid sporti teha.
Ka heinatöö vaheajal said sa jooksuga tegeleda.
Heinatööd tegime umbes 8 tundi päevas.
Seejärel sai joostud koju umbes 7km kauguselt põllult,
et esimesena sauna ja söögilauda jõuda.
Elu oli mitmekülgne ja talus töötamine
arendas lihaseid ja organismi. -Mis seejärel toimus?
Kas enne armeeteenistusse minekut võistlesid veel?
Kas sel ajal ka spordiga tegelesid?
Jah, armees osalesin jooksumeistrivõistlustel.
Seal ei läinud mul nii hästi. Keegi jooksis paremini.
Samal kevadel Soome meeste meistrivõistlustel sain 4. koha.
200 m jooksus sain 3. koha. Seejärel olin ma umbes kuu aega haige.
Sel ajal ei suutnud ma enam trenni teha.
Milla sa Posiolt ära läksid ja miks?
18-selt läksin armeesse ja seega Posiolt ära.
Armeeteenistuse järel läksin Saarjärvele tööle.
Isa andis mulle võimaluse ka kodutallu tööle jääda.
Rääkisime isaga sellest ja kuna üks vend
oli minust noorem, leppisime kokku, et tema jääb kodutallu.
Tahtsin spordis edasi jõuda.
Nägin selles võimalust parema elu jaoks.
Mind huvitas sport ja talutöö ei huvitanud mind sel ajal kuigipalju.
Sel ajal ei olnud sa veel usuasjust huvitatud.
Õpingute aja leidsid sa oma tulevase naise.
Suvi oli möödas ja spordihooaeg läbi.
Olin tööjuhataja koolis Lepala Hämees.
Ühel nädalalõpul meelitati mind minema tantsupeole.
Mõtlesin hiljem, et see oli justkui juhtimine ülevalt, et esimesena
tuli uksel vastu Orvokki. Võtsin ta tantsima.
Hakkasime teineteisele kohe meeldima,
terve õhtu veetsime koos. Paari päeva pärast kohtusime taas.
Sellest ei möödunud isegi 2 aastat, kui olime juba abielus!
Olid siis 23. 27-selt tomusid Moskvas olümpiamängud.
Enne seda treenisid sa kindlasti korralikult.
Jah, pidin tegema tugevat trenni!
Ühest küljest oli see hea! Olin leidnud naise ja seetõttu
ei olnud vaja õhtuti kuskil kolada.
Mu naine oli õppinud kokaks. Toiduga oli kõik hästi,
seetõttu hakkasid mu sporditulemused paranema.
Hommikul tõusin juba 6 ajal ja enne tööle minekut käisin
jooksmas 10-15 km. Kella 8 ajal läksin juba tööle.
Enne sõin hommikuputru ja võtsin võileivad kaasa.
Töötasin maastikuplaneerimises, töö käigus kõndisin ka metsas.
Seega oli see mulle ka treeninguks. Tuli käia soodes, et ojasid rajada.
Vahel jooksime seal koos abilisega. Kasutasin tööl sportimist
enda kasuks ära. -Tippsport vajab väga tugevat trenni.
Kust tuleb ind nii palju harjutada? -Stiimuliks on saavutatud võidud
ja püstitatud eesmärgid. Kui ei oleks endal tahtmist
sellega tegelda, siis ka treeneri jõupingutused ei aitaks.
Saavutused toidavad lootusi ja annavad tahet treenida.
Sel ajal oli mulle loomulik, et käisin nii hommikul kui õhtul jooksmas.
Millal sa Moskva jaoks tõeliselt harjutama hakkasid?
Posiol oli 120 m pikkune rada. Seal olid spordilaagrid,
kus alustati treeninguid reedel ja see kestis pühapäeva õhtuni.
Laupäeviti oli seal Moskva-kümme,
st. treeniti juba 8 aastat enne Moskva võistlusi.
Juba siis joosti Moskva-kümmet!
Millal algas süstemaatiline treening?
3-4 aastat enne treenisime regulaarse programmi alusel.
Siis toimus kvalifitseerimine.
Seejärel oli lõppvõistlus.
Järgmisel päeval oli viievõistluse algetapp.
Ülejärgmisel päeval olid jätkuvõistlused.
Peale seda jäi taas päev vahele ja siis lõppvõistlus.
Need kestsid nädala ja et kõike läbi teha,
pidi jätkusuutlikkus tõesti tugev olema.
Siiski polnud enesestmõistetav, et sa lähed Moskvasse.
Millised probleemid olid? -Mind ei usaldatud veel kuigipalju.
Olümpiamängudele saaja peab kuuluma vähemalt 6 või 10 parema hulka.
Sellest viletsama tulemusega sinna ei saadeta.
Eelmisel aastal olin võitnud Soome maastikujooksus
ja kümnevõistluse Kalevala võistlustel.
1980.a. kevadel võitsin maastikujooksus 500 m, kuuendana.
Võitsin kümnevõistluses ja Kalevalas oli kolmas.
Siiski ei valitud mind. Valiti Vainio ja Lasse.
Vainio oli 2 aastat varem võitnud Euroopa meistrivõistlused.
Usaldati Lasset, et küll tema toob medalid Soomele.
Minu võimeid ei usaldatud.
On olemas üldspordi vastupidavuskolmnurk, keda
soovitatakse olümpiakomiteele. Mind ei soovitatud üldse.
Kuid siis anti üks võimalus võimeid näidata.
Olin suvel selle distantsi jooksnud ajaga 13.31,
kuid see ei piisanud. Kouvolas korraldati võistlus.
Teine võistleja tuli toetama mind, jooksma "jänest".
Sel proovijooksul sain ajaks 13.25. See tulemus oli suur kergendus!
Olin enne võistlusi jooksnud nii hea tulemusega!
Teadsin, et saan hakkama ka Moskva olümpiamängudel!
See pöördus sinu võiduks! -Mind pandi enne võistlusi proovile,
kuid see oli mulle vaid kasuks. -Võistlused kestsid nädala
ja tulemuseks olid hõbe- ja pronksmedal.
Need olid üldspordi ainsad medalid! -Sel aastal olid need
ainsad olümpiamedalid, mis Soomele tulid.
Kui olid nii "kõrgel", siis oli sul palju sõpru.
Jah, küll siis plaksutajaid leidub!
See on väga hea aeg, kui oled saavutanud palju.
Olin 15 aasta jooksul teinud palju tööd selle jaoks.
Vahepeal olin 3x katkestanud, kuid uuesti alustanud.
Kahe medali saamine ületas minu ootused!
Seetõttu oli mu ümber palju sõpru ja kõmu.
Siiski hakkasid vähehaaval tundma, et midagi puudub su elus.
Mis sinuga toimus? -Mu sisemusse oli tulnud tühjuse tunne.
Tundsin, et vajan selle täitmist.
Vajasin midagi püsivat endasse! Moskva võistluste järel,
aasta hiljem suri mu isa.
See pani mind mõtlema igaveste asjade peale.
Veel oli üllatuseks, et mu spordimassöör Paavo oli saanud päästetud!
Mul oli tema juures aeg esmaspäeval 19.00.
See kestis alati 1,5 tundi. Läksin Paavo juurde ja ta rääkis,
et endine varas Paavo on kadunud ja uus inimene on asemele tulnud.
Imestasin väga teda vaadates.
Mis küll Paavoga on juhtunud? Ta paistis olevat palju rõõmsam
ja tundus, et tal oli midagi sellist, mida minagi tahaksin.
Mõtlesin,et kuidas küll minagi saaksin sama endale.
Kui ta 1,5 tundi masseeris ja pehmendas mu lihaseid,
pehmenes ka mu süda. Olin minemas välja treeningule,
kuid otsustasin võtta Piibli kaasa, et vaadata, kas on nii, nagu Paavo rääkis.
Olin lapsepõlves käinud neis seltskondades ja ka koolis
olin lugenud Jeesusest. Teadsin,et on olemas nii taevas kui ka põrgu.
Olin kogu aeg otsustamist edasi lükanud, mõeldes,
et küll ma veel jõuan seda teha.
Kuid nüüd oli tulnud kartus surma ees.
Läksin välismaale treenima. Mõtlesin, mis saab siis,
kui lennuk alla kukub, ma suren ja mu vahekord Jumalaga pole korras.
Sportlasena olin õppinud olema sihikindel.
Olin minemas 5-nädalasele reisile ja otsustasin selle aja jooksul
Piibli läbi lugeda.
Mul oli kaasas vihik, kuhu kirjutasin märkmeid,
et usklikelt küsida asju, mida ma ei mõistnud.
Kui lugeda Vana Testamenti, siis tekib mitmeid küsimusi.
Miks Iisraeli rahvas toimis nii või teisiti.
Jumal aitas neid ja jälle juhtus, et nad olid sõnakuulmatud.
Ka meie igaühe elus juhtub, et oleme sõnakuulmatud,
kuid Jumal siiski aitab ja viib meid edasi.
Lugedes jõudsin Johannese evangeeliumini,
kus Jeesus ütleb: "Mina Olen Tee, Tõde ja Elu
ja ükski ei saa Isa juurde muidu, kui Minu läbi!"
Joostes mägiradadel mõtisklesin nende asjade üle.
Jeesus on Tee ja Jeesus on Tõde..., Jeesus on Elu,
see tähendab, et Jeesus on kõik!
Mõistsin,et pean Jeesuse isiklikult vastu võtma,
muidu ei pääse ma Isa- Jumala juurde taevasse!
Otsustasin, et kui naasen koju, lähen vaimulikule koosolekule
ja vaatan, mis seal toimub.
Olin lugenud Piibli läbi. Lugesin ka Ilmutuse raamatut,
kus on öeldud, et kuulake, mida Vaim kogudusele räägib.
Mind hakkas huvitama, mis toimub tänapäeva kogudustes.
Jälgisin kuulutusi ajalehes. Kuulasin raadiost jumalateenistusi.
Teadsin, et nelipühikirikus toimuvad koosolekud,
et seal on usklikud inimesed. Tahtsin küll minna sinna,
kuid lükkasin seda kogu aeg edasi.
Suvi oli juba möödas ja sügis oli tulemas.
Mõtlesin, et võtan kätte ja teen oma asjad korda,
muidu läheb mu aeg mööda. Palju raskem on tulla hiljem.
Seda mulle keegi ei öelnud, kuid mulle tuli selline tunne,
et pean need asjad korda tegema enne kui uuesti välismaale lähen.
Oli jäänud paar päeva. Palusin:"Issand, anna mulle jõudu
ja julgust vaimulikule koosolekule minna!"
Tol õhtul oli koosolek alanud 19.
Sõitsin 5 km jalgrattaga sinna veidi hiljem, lootes,
et videvikus on parem märkamatult koosolekuruumi sisse lipsata.
Tahtsin kuulda, mis seal toimub. Istusin tagapinki.
Ma polnud kunagi vaimulikul koosolekul käinud.
Kirikus olin käinud, kuid vabade suundade koosolekuil mitte.
Seal oli Jumala Sõna kuulutamas Jukka Rokka.
Oma kõnes rääkis ta sellest, kuidas Jeesus Laatsaruse üles äratas.
Jeesus ütles sõnad: "Laatsarus, tule välja hauast!"
Jeesus kutsub elama! Mõtisklesin oma elu üle seal.
Sain aru, et nüüd Jeesus kutsub mind.
Piibel ütleb, et kellel Jeesust ei ole,
see on surnud olukorras.
Jeesus kutsub meid elu elama. Kas olen valmis Jeesust järgima?
Koosoleku lõpul küsiti: "Kas siin on keegi,
kes tahab anda oma elu Jeesusele?
Tõsta käsi, et võiksime sinu eest paluda!"
Mõtlesin, et ma veel ei tõsta kätt, sest mul on veel palju küsimusi.
Olin vihikusse küsimusi kirjutanud ja pidin neile vastused saama.
Ma ei taha teha vale otsust.
Koosolek lõppes ja läksin eesruumi, kus oli raamatumüügi laud.
Sirvisin seal raamatuid. Samal ajal tuli sinna sõpru,
kellega rääkisime spordist. Vähehaaval läksid nad ära.
Otsustasin veel mitte minna. Teadsin, et vajasin vastuseid.
Jutlustaja oli jäänud veel sinna ja me vestlesime temaga veel 2 tundi.
Lõpuks ütles ta mulle: "Kas sa tahaksid vabatahtlikult
anda oma elu Jeesusele?" Ütlesin:"Tahan, sest just selleks
olen siia tulnud! Ma tean, et olen patune inimene,
aga ma tahaksin hakata elama koos Jeesusega uut elu."
Põlvitusime eesruumis ja tema kuulutas mulle
pattude andekssaamist Jeesuse nimel.
Kui olin kuulnud neid sõnu, tundsin, et minult
oli mu koorem ära võetud. Tundsin kergendust.
Kaks aastat olin olnud vaevas ja mõelnud, mida tegema peaksin.
Nüüd kuulsin, et kõik minu patud olid korraga Jeesuse nimel
ja Tema vere läbi andeks antud! Kogesin tõesti suurt kergendust!
Mu südamesse oli tulnud suur rõõm!
Piiblist meenusid sõnad, kus öeldud et inglidki taevas rõõmustavad,
kui üks patune pöördub patuteelt. Taevas rõõmustatakse selle tõttu!
Spordis olin ma saavutanud teise ja kolmanda koha Moskvas.
Nüüd, kui olin leidnud Jeesuse, kogesin, et olen saavutanud esikoha.
Jeesus oli tõstnud mind kõige kõrgemale poodiumile
ja inglid puhuvad pasunaid mu ümber,
sest üks patune oli tulnud Jeesuse juurde.
Tänasin Jeesust selle eest, mida Ta on teinud
ka minu eest Kolgata ristil. Tänu Sulle, Jeesus selle eest!
Kartus surma ees kadus ja teadsin, kuhu nüüd teel olin.
Mida sinu kodus ja lähikonnas öeldi, kui sa sellest rääkisid?
Läksin koju ja rääkisin naisele, et olin vaimulikul koosolekul
ja andsin elu Jeesusele.
Ta imestas selle üle veidi, kuid ka tema ellu
tuli seejärel Jumala kutse aeg. Käisin veel ühel koosolekul,
kust sain kaasa raamatuid ja kassette, andsin need naisele.
Ise olin minemas välismaale.
Kui tulin välismaalt tagasi, märkasin, et naine oligi
lugenud neid raamatuid ja kuulanud kassette.
Ühel õhtul, kui tulin koosolekult, küsis ta minult, mis seal toimub.
Ütlesin: "Tule kaasa, siis näed."
Olin juba natuke väsinud ja magama jäämas.
Ta müksas mind tasa ja küsis, kas peab olema
pastor või jutlustaja kohal, et päästetud saada.
Ma vastasin, et Piibel ütleb, et kui sul on häda,
siis hüüa Jeesust appi ja sa saad Teda austama!
Ta küsis: "Kas sa võiks paluda minu eest? "
Ma palusin tema eest ja kuulutasin talle
pattude andekssaamist Jeesuse nime ja vere läbi.
Kõik mu unisus oli kadunud! Tõusin voodist ja ülistasin Jeesust.
Kiidan Jeesust, et saame mõlemad olla usus
ja koos käia taevasel teel. Kui mõlemad on usus,
siis on hea toetada teineteist ja kogu pereelu muutub sellega.
Kui läksin lennukisse ja võtsin Piibli välja,
küsis spordikaaslane mu kõrval: "Kas oled saanud usklikuks?
Sa loed Piiblit!" Ütlesin: "Jah!" ja rääkisin sellest.
Ta ütles, et tema treener on usklik.
Olime treeningreisil ja ööbimiskohas oli mu Piibel laual,
mu kaaslased lugesid ka vahel mu Piiblit.
Nad suhtusid sellesse väga hästi.
Kas oled oma elus pannud tähele, et Jumal on juhtinud sind?
Olen näinud Jumala kaitset ja juhtimist.
Mu ema ja vanaema olid usus ja palvetasid mu eest.
Jumal armastab meid väga ja kui me palume laste
ja lastelaste eest, siis Issand kuuleb kõiki neid palveid!
Kui mulle Moskva võistluste ajal oleks tulnud kõhuvaevuseid,
oleks kogu võistlus võinud äparduda. -Issand kaitses sind
ja tahtis anda selle võidu, et Tema saaks sinu elus esikoha.
Meil on jäänud vaid paar minutit, palun vaata kaamerasse
ja ütle vaatajatele seda, mida Jumal nüüd sulle annab.
Kallis sõber, ära vaata tagasi! Mul on selline tunne,
et paljud vaatavad teel tagasi ja püüavad oma tegudega
Jumalale meeldida.
Taevasse pääsemist pole võimalik välja teenida.
Seda saab vaid Jeesuse ohvri läbi,
mida Tema on sinu eest toonud. Heida kõik mured Jeesuse peale!
Jeesus tahab ise hoolitseda su eest!
Palu Jeesust ja Tema annab su patud andeks
ja Sina saad jätkata teed taevasse!
Saad rõõmsalt käia taevasel teel ja Jeesus on meiega iga hetk!
Aitäh sulle, et rääkisid meile sellest,
mida Jumal sinu elus on teinud! Jumal teeb suuri asju igaühe elus,
kes vaid annab ise oma elu Tema kätesse.
Olgu meie ümber inimesi, kes teisi juhatavad Jumala tundmisele.
Sina oled sellest paljudele juba rääkinud ja räägid veel.
Issand õnnistagu sind kõigil su teil ja soovin
Jumala õnnistust ka kõigile sinu lähedastele.
Soovin Jumala õnnistust TV7 tööle!
Tõlge: Helve Soodla